નડિયાદ: આણંદ જિલ્લા પંચાયત, પાંચ નગરપાલિકાઓ તેમજ આઠ તાલુકા પંચાયતોની ચૂંટણી આગામી તા.૨૯ નવેમ્બરે યોજાનારી છે. જેના ભાગરૂપે આણંદના અક્ષર ફાર્મ ખાતે યોજાયેલી ભાજપની ચૂંટણી પ્રચાર સભાને સંબોધતા રાજ્યના મુખ્યમંત્રી આનંદીબેન પટેલે જણાવ્યું હતું કે, આણંદ જિલ્લાની તમામ નગરપાલિકાઓ, જિલ્લા પંચાયત અને તાલુકા પંચાયતોની ચૂંટણીમાં ભાજપનો ભગવો લહેરાશે. રાજ્ય સરકાર અને મહાનગરપાલિકાઓમાં ભાજપના શાસનકાળમાં છેલ્લા પાંચ વર્ષમાં થયેલા વિકાસકામોને લઈને રાજ્યની છ મહાનગરપાલિકામાં પણ ભાજપનો ભગવો લહેરાશે અને કોંગ્રેસની હેસિયત નથી કે તે એકપણ મહાનગરપાલિકામાં શાસન સંભાળી શકે.